ქურაში
ქურაში — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ეცერის თემში (სოფლები: ბარში, გვალდერი, ისკარი, კალაში, ლადრერი, ლანტელი, ლაშხრერი, უსგვირი, უღვალი, ფხუტრერი, ქურაში, ცალანარი, ჭელირი, ჰებუდი). მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის ხეობაში, ზღვის დონიდან 1440 მ., მესტიიდან 28 კმ., ისკარიდან 1 კმ. სოფელში დგას წმინდა გიორგის სახელობის ეკლესია (შუა საუკუნეები). მასში დაცულია ქურაშის ოთხთავი. საბჭოთა პერიოდში განვითარებული იყო მეცხოველეობა.